CELEX: 32018D1083
Language: el
Date: 2018-07-30 00:00:00
Title: Απόφαση (ΚΕΠΠΑ) 2018/1083 του Συμβουλίου, της 30ής Ιουλίου 2018, που τροποποιεί την κοινή δράση 2008/851/ΚΕΠΠΑ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας

31.7.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 194/142
               
            
         ΑΠΌΦΑΣΗ (ΚΕΠΠΑ) 2018/1083 ΤΟΥ ΣΥΜΒΟΥΛΊΟΥ
         της 30ής Ιουλίου 2018
         που τροποποιεί την κοινή δράση 2008/851/ΚΕΠΠΑ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 10 Νοεμβρίου 2008, το Συμβούλιο εξέδωσε την κοινή δράση 2008/851/ΚΕΠΠΑ (1) για την ανάπτυξη της στρατιωτικής επιχείρησης Atalanta της ΕΕ («Atalanta»).
                  
               
                     (2)
                  
                  
                     Στις 28 Νοεμβρίου 2016, η απόφαση (ΚΕΠΠΑ) 2016/2082 του Συμβουλίου (2) τροποποίησε την κοινή δράση 2008/851/ΚΕΠΠΑ και παρέτεινε την Atalanta μέχρι τις 31 Δεκεμβρίου 2018.
                  
               
                     (3)
                  
                  
                     Η στρατηγική επανεξέταση της Atalanta το 2018 οδήγησε στο συμπέρασμα ότι η εντολή της επιχείρησης θα πρέπει να παραταθεί έως τις 31 Δεκεμβρίου 2020.
                  
               
                     (4)
                  
                  
                     Στις 29 Μαρτίου 2017, το Ηνωμένο Βασίλειο της Μεγάλης Βρετανίας και Βορείου Ιρλανδίας κοινοποίησε στο Ευρωπαϊκό Συμβούλιο, σύμφωνα με το άρθρο 50 παράγραφος 2 της Συνθήκης, την πρόθεσή του να αποχωρήσει από την Ευρωπαϊκή Ένωση.
                  
               
                     (5)
                  
                  
                     Έχοντας υπόψη το άρθρο 50 παράγραφος 3 της Συνθήκης θα πρέπει να διοριστεί νέος Διοικητής Επιχειρήσεων της ΕΕ και να οριστεί νέο Επιχειρησιακό Στρατηγείο της ΕΕ, συμπεριλαμβανομένου του Κέντρου Ναυτικής Ασφάλειας του Κέρατος της Αφρικής (MSCHOA), από τις 29 Μαρτίου 2019 στις 12:00 ώρα Κεντρικής Ευρώπης.
                  
               
                     (6)
                  
                  
                     Στις 19 Ιουνίου 2018, η Επιτροπή Πολιτικής και Ασφάλειας συμφώνησε σχετικά με τις προσφορές της Ισπανίας και της Γαλλίας όσον αφορά τη μεταφορά των δομών διοίκησης και ελέγχου της Atalanta.
                  
               
                     (7)
                  
                  
                     Τα κράτη μέλη που διαθέτουν τις νέες δομές διοίκησης θα πρέπει να επωφεληθούν από τη χρηματοδότηση των κοινών εξόδων δυνάμει της απόφασης (ΚΕΠΠΑ) 2015/528 του Συμβουλίου (3) για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ένωσης που έχουν στρατιωτικές συνέπειες ή συνέπειες στον τομέα της άμυνας.
                  
               
                     (8)
                  
                  
                     Η κοινή δράση 2008/851/ΚΕΠΠΑ θα πρέπει να τροποποιηθεί αναλόγως.
                  
               
                     (9)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δε συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Η Δανία δεν συμμετέχει στην εφαρμογή της παρούσας απόφασης και δεν συμμετέχει στη χρηματοδότηση της επιχείρησης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κοινή δράση 2008/851/ΚΕΠΠΑ τροποποιείται ως εξής:
            
                        1)
                     
                     
                        το άρθρο 3 αντικαθίσταται από το ακόλουθο κείμενο:
                        
                           «Άρθρο 3
                           Διορισμός του Διοικητή Επιχειρήσεων της ΕΕ
                           Ο αντιναύαρχος Antonio MARTORELL LACAVE διορίζεται αντικαταστάτης του υποστρατήγου Charlie STICKLAND OBE RM ως Διοικητής Επιχειρήσεων της ΕΕ από τις 29 Μαρτίου 2019 στις 12:00 ώρα Κεντρικής Ευρώπης.»,
                        
                     
                  
                        2)
                     
                     
                        το άρθρο 4 αντικαθίσταται από το ακόλουθο κείμενο:
                        
                           «Άρθρο 4
                           Ορισμός του Επιχειρησιακού Στρατηγείου της ΕΕ
                           
                              1.   Το Επιχειρησιακό Στρατηγείο της ΕΕ εδρεύει στο Northwood, Ηνωμένο Βασίλειο, μέχρι τις 29 Μαρτίου 2019 στις 12:00 ώρα Κεντρικής Ευρώπης.
                           
                           
                              2.   Από τις 29 Μαρτίου 2019 στις 12:00 ώρα Κεντρικής Ευρώπης, το Επιχειρησιακό Στρατηγείο της ΕΕ εδρεύει στη Rota, στην Ισπανία, με την εξαίρεση του Κέντρου Ναυτικής Ασφάλειας του Κέρατος της Αφρικής (MSCHOA), το οποίο εδρεύει στη Βρέστη, στη Γαλλία.»,
                           
                        
                     
                  
                        3)
                     
                     
                        στο άρθρο 14, προστίθεται η ακόλουθη παράγραφος:
                        
                           «6.   Το ποσό δημοσιονομικής αναφοράς για τις κοινές δαπάνες της στρατιωτικής επιχείρησης της ΕΕ για την περίοδο από την 1η Ιανουαρίου 2019 έως την 31η Δεκεμβρίου 2020 ανέρχεται σε 11 777 000 EUR. Το ποσοστό του ποσού αναφοράς που αναφέρεται στο άρθρο 25 παράγραφος 1 της απόφασης (ΚΕΠΠΑ) 2015/528 είναι 0 %.»,
                        
                     
                  
                        4)
                     
                     
                        παρεμβάλλεται το ακόλουθο άρθρο:
                        
                           «Άρθρο 14 α
                           Μεταβατικές χρηματοδοτικές ρυθμίσεις
                           
                              1.   Από την 1η Σεπτεμβρίου 2018, οι δαπάνες που πραγματοποιούνται από τον Διοικητή Επιχειρήσεων της ΕΕ που διορίστηκε σύμφωνα με το άρθρο 3 και από το Επιχειρησιακό Στρατηγείο της ΕΕ που ορίστηκε σύμφωνα με το άρθρο 4 παράγραφος 2 χρηματοδοτούνται σύμφωνα με την απόφαση (ΚΕΠΠΑ) 2015/528.
                           
                           
                              2.   Το Συμβούλιο εξουσιοδοτεί την Ισπανία και τη Γαλλία να προχρηματοδοτήσουν τα κοινά έξοδα που προκύπτουν από την παράγραφο 1 και να ζητήσουν την επιστροφή τους, σύμφωνα με το άρθρο 27 της απόφασης (ΚΕΠΠΑ) 2015/528 του Συμβουλίου.»,
                           
                        
                     
                  
                        5)
                     
                     
                        στο άρθρο 16, η παράγραφος 3 αντικαθίσταται από το ακόλουθο κείμενο:
                        
                           «3.   Η επιχείρηση της ΕΕ ολοκληρώνεται στις 31 Δεκεμβρίου 2020.».
                        
                     
                  
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 30 Ιουλίου 2018.
            
               
                  Για το Συμβούλιο
               
               
                  Ο Πρόεδρος
               
               G. BLÜMEL
            
         
         
            (1)  Κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (ΕΕ L 301 της 12.11.2008, σ. 33).
         
            (2)  Απόφαση (ΚΕΠΠΑ) 2016/2082 του Συμβουλίου, της 28ης Νοεμβρίου 2016, που τροποποιεί την κοινή δράση 2008/851/ΚΕΠΠΑ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (ΕΕ L 321 της 29.11.2016, σ. 53).
         
            (3)  Απόφαση (ΚΕΠΠΑ) 2015/528 του Συμβουλίου, της 27ης Μαρτίου 2015, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Athena) και την κατάργηση της απόφασης 2011/871/ΚΕΠΠΑ (ΕΕ L 84 της 28.3.2015, σ. 39).